Bryan Adams. Bryan Guy Adams (1959-yil 5-noyabrda Kingston, Kanadada tavallud topgan) — Kanada rok qoʻshiqchi-yozuvchi, musiqachi, gitarist va suratchisi. U shou biznesdagi karyerasini 1976-yilda rok guruhi tarkibida boshlaydi. Uning ilk albomi 1980-yilda sotuvga chiqariladi. Bryan Adams filmlar uchun yozgan qoʻshiqlari uchun 3 marotaba Academy Awards nomzodi boʻlgan. Shaxsiy hayoti. Bryan Adams Kanadaning Kingston shahrida ingliz oilasida dunyoga kelgan. Uning otasi diplomat boʻlgani sababli, oila koʻplab davlatlarda: Angliya, Isroil, Fransiya, Portugaliya va Avstriya da boʻladi. Adamslar oilasi Vankuverda qolganlarida Bryan oʻzining musiqa karyerasini boshlaydi. Bu paytda u 15 yoshda edi. Hozirda Bryan Angliyada yashamoqda. Ilgari u Fransiyada istiqomat qilardi va fransuzchada soʻzlashardi. Bryan, shuningdek, „Chelsi“ futbol jamoasini qoʻllab-quvvatlaydi. Uning "«18 Til I Die»" nomli albomidagi "«Weʼre Gonna Win»" qoʻshigʻi ham shu jamoa haqidadir. Vankuverda Bryan "«The Warehouse Studio»" deb nomlangan oʻz ovoz yozish studiyasini ochadi. Erishilgan yutuqlar. Bryan Adamsning «(Everything I Do) I Do It for You» nomli musiqiy kompozitsiyasi "Robin Gud: Oʻgʻrilar shahzodasi" filmida, «All for Love» - "Uch mushketyorlar" filmida, «Have You Ever Really Loved a Woman?» - "Don juan de Marko" filmida soundtrek sifatida ishlatilgan. Bu qoʻshiqlarning barchasi AQSH hit-paradlarining yuqori oʻrinlarini egallagan. "«(Everything I Do) I Do It for You»" qoʻshigʻi esa Angliya hit-paradlarida 16 hafta turib, hozirgi kungacha zabt etilmagan rekord oʻrnatgan. Umuman olganda, Bryan Adamsning qoʻshiqlari 42 ta badiiy filmlarda yangragan. 1990-yilning ikkinchi yarmida Adamsning mashhurlik koʻrsatkichi biroz pasayadi. Oʻsha yillarda yozilgan Bryanning asosiy hit qoʻshiqlari boshqa qoʻshiqchilar bilan birga ijro etilgan edi: "Barbra Streisand" («I Finally Found Someone»), Spice Girls guruhidagi "Melanie C" («When You’re Gone»), "Chicane" («Don’t Give Up»). 2002-yilda Adams Andrey Konchalobskiyning "Telbalar uyi" nomli filmida oʻziga yaqin boʻlgan inson rolini oʻynadi.